Z A P I S N I K
sa 12. (dvanaeste) sjednice Vijeća Mjesnog odbora Travno,
održane u utorak, 17. svibnja 2022. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.30 sati.

	Nazočni članovi Vijeća: Gracijela Gabriel – Pukšec, Tihana Ivić, Damir Miškec, Fran Radonić Mayr, Iva Plejić Brnčić, Tomislav Prpić, Mario Ščekić, Domagoj Lulić i Vlatka Sabadi.

Ostali nazočni: Mateo Peša, viši stručni suradnik u Gradskom uredu za mjesnu samoupravu

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno osam (8) članova Vijeća te Vijeće može pravovaljano raspravljati i odlučivati.

	
USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 11. (jedanaeste) sjednice, koji je prihvaćen jednoglasno (8 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže sljedeći 


D n e v n i   r e d:

1. Izbor novog člana Mandatnog povjerenstva
2. Izvješće Mandatnog povjerenstva
3. Zaključak o prihvaćanju izvješća Mandatnog povjerenstva
4. Polaganje prisege – Domagoj Lulić
5. Izbor potpredsjednika Vijeća mjesnog odbora
6. Iscrtavanje parkirališnih mjesta na BM 12-24 – zaključak, donosi se
7. Inicijativa za raspisivanje natječaja za uređenje Parka Novi Zagreb – zaključak, donosi se
8. Inicijativa za izradu projektne dokumentacije za stavljanje u funkciju prazne livade na BM 87-69  – zaključak, donosi se
9. Inicijativa za utvrđivanje vlasništva prazne livade BM 28-40  – zaključak, donosi se
10. Pitanja, prijedlozi i obavijesti

Vijeće Mjesnog odbora Travno jednoglasno (8 „za“) prihvaća Dnevni red.





Ad. 1. Izbor novog člana Mandatnog povjerenstva


Tihana Ivić predlaže donošenje zaključka o izboru članova Mandatnog povjerenstva Vijeća te otvara raspravu.

	Bez rasprave, Vijeće jednoglasno (8 „za“)donosi

Z A K LJ U Č A K
o izboru članova Mandatnog povjerenstva


	1. Dana 06. svibnja 2022. godine članica Vijeća Mjesnog odbora Travno Božica Paić dala je ostavku na dužnost članice Vijeća, te time prestaje i sa obnašanjem dužnosti člana Mandatnog povjerenstva.

	2. Dana 06. svibnja 2022. godine Domagoj Lulić aktivirao je svoj mandat kao član Vijeća, te mu osam dana od datuma podnošenja zahtjeva započinje teći mandat člana Vijeća, dok Mariu Šćekiću prestaje obnašanje dužnosti zamjenika člana Vijeća i predsjednika Mandatnog povjerenstva.

	3. U Mandatno povjerenstvo biraju se:
	za predsjednika: : Mario Šćekić
	za članove:       1. Domagoj Lulić i
			  2. Gracijela Gabriel-Pukšec.


Ad. 2. Izvješće Mandatnog povjerenstva

Predsjednik/ca Mandatnog povjerenstva podnosi


I Z V J E Š Ć E
Mandatnog povjerenstva


I.

A) Mandatno povjerenstvo utvrđuje da je BOŽICA PAIĆ, iz Zagreba, Ulica Božidara Magovca 14, izabrana s kandidacijske liste  MOŽEMO! – POLITIČKA PLATFORMA,  ZAGREB JE NAŠ!, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD s danom 06. svibnja 2022. godine, podnijela ostavku na dužnost članice Vijeća Mjesnog odbora Travno.

B) Mandatno povjerenstvo utvrđuje da je DOMAGOJ LULIĆ,  izabran s kandidacijske liste MOŽEMO! – POLITIČKA PLATFORMA,  ZAGREB JE NAŠ!, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD  s danom 06. svibnja 2022. godine, aktivirao mandat kao član Vijeća te mu  osmi dan od aktiviranja mandata počinje obnašanje dužnosti člana Vijeća Mjesnog odbora Travno.

C)  Sukladno članku 14. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20 i 8/21) kandidacijska lista MOŽEMO! – POLITIČKA PLATFORMA,  ZAGREB JE NAŠ!, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD donijela je odluku da će umjesto Božice Paić, dužnost zamjene člana Svjetlane Lugar koja je stavila mandat u mirovanje radi obnašanja nespojive obnašati MARIO ŠČEKIĆ.


II.

	Mandatno povjerenstvo predlaže Vijeću da donese Zaključak o prihvaćanju Mandatnog povjerenstva da zamjena za Svjetlanu Lugar koja je stavila mandat u mirovanje radi obnašanja nespojive dužnosti jer je prihvatila dužnost članice Vijeća u Gradskoj četvrti Novi Zagreb – istok bude

MARIO ŠČEKIĆ	                              KANDIDACIJSKA LISTA
					     MOŽEMO! – POLITIČKA   PLATFORMA                                                       
                                                                ZAGREB JE NAŠ!
                                                                NOVA LJEVICA – NL
                                                                ZELENA ALTERNATIVA – ODRŽIVI  
                                                                RAZVOJ HRVATSKE – Zelena alternativa –  ORaH               
                                                                ZA GRAD



Ad. 3. Zaključak o prihvaćanju izvješća Mandatnog povjerenstva


Vijeće Mjesnog odbora Travno jednoglasno (9 „za“)  donosi


ZAKLJUČAK

o prihvaćanju izvješća Mandatnog povjerenstva



1. Prima se na znanje izvješće Mandatnog povjerenstva o ostavci članice Vijeća Mjesnog odbora Božice Paić, aktiviranju mandata članu Vijeća Domagoju Luliću i aktiviranju mandata zamjeniku člana Vijeća Mariu Ščekiću.

2. Dana 06. svibnja 2022. prestaje mandat članici Vijeća Mjesnog odbora Travno BOŽICI PAIĆ.

3. Dana 14. svibnja 2022. DOMAGOJ LULIĆ započinje s obnašanjem dužnosti  člana Vijeća.

4. Dana 17. svibnja 2022. MARIO ŠČEKIĆ započinje s obnašanjem dužnosti zamjenika člana Vijeća.

5. Ovaj će zaključak biti objavljen na oglasnoj ploči u sjedištu Mjesnog odbora Travno.



Ad.4. Polaganje prisege 


Predsjednica Vijeća Mjesnog odbora gđa. Tihana Ivić čita tekst prisege i poziva prvo člana Vijeća Domagoja Lulića a potom Maria Ščekića kojima su verificirani mandati, da izgovore riječ „PRISEŽEM“.



/Potpisani tekstovi prisege prilažu se ovom zapisniku./

Ad. 5. Izbor potpredsjednika Vijeća mjesnog odbora

Predsjednica podnosi prijedlog za potredsjednika VMO Travno.

Z A K LJ U Č A K
o izboru potpredsjednika Vijeća Mjesnog odbora Travno
	
1. Za potpredsjednika Vijeća Mjesnog odbora Travno izabran je Mario Ščekić.

2. Ovaj će Zaključak biti objavljen na oglasnoj ploči u sjedištu Mjesnog odbora.

   Predsjednica čestita izabranom potpredsjedniku, koji zahvaljuje članovima Vijeća.


Ad. 6. Iscrtavanje parkirališnih mjesta na BM 12-24

Vijeće Mjesnog odbora Travno jednoglasno (9 „za“)  donosi

ZAKLJUČAK

o iscrtavanju parkirališnih mjesta na BM 12-24

1. Predsjednica VMO Travno obavještava vijećnike o prijedlogu predstavnika suvlasnika na BM 12-24, g. Rize Zrnića, a vezano uz molbu za iscrtavanje parkirališnih mjesta na parkiralištu sjeverno od navedene adrese.

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok.


Ad.7. Inicijativa za raspisivanje natječaja za uređenje Parka Novi Zagreb 

Vijeće Mjesnog odbora Travno jednoglasno (9 „za“)  donosi

ZAKLJUČAK

o Inicijativi za raspisivanje natječaja za uređenje Parka Novi Zagreb

1. Predsjednica VMO Travno predlaže inicijativu za raspisivanje natječaja za uređenje Parka Novi Zagreb poznatijeg kao Plava potkova, a čiji se jedan dio nalazi i u naselju Travno zapadno od Mamutice. Budući da Plava potkova većim dijelom (još) nije realizirana tek je treba početi znatnije ostvarivati. Također, iako na navedenoj lokaciji nije planirana gradnja, najbolji način očuvanja i iskoristivosti ovog javnog parka je njezino uređenje i primjereno krajobrazno oblikovanje čime bi se konačno stavila u predviđenu funkciju. Iako se ispred Mamutice livada održava, povremeno se umeću dodatni sportski sadržaji i sadržaji za djecu, neplanski sade drveća, navedena zelena površina još nije park.  Ono što nedostaje je primjereno krajobrazno oblikovanje, uz plansku sadnju drveća, grmlja i niskog raslinja, ali i planirano obilježavanje parkovnih staza koje bi omeđivale i vodile do pomno planiranih parkovnih sadržaja: dječji park, vježbalište za odrasle, sportski sadržaji, sadržaji za druženje stanovnika naselja, itd. 
Stoga ovim putem predlažemo inicijativu za raspisivanje natječaja za uređenje navedenog parka kako bi isti bio na korist i zadovoljstvo stanovnika naselja Travno. 

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok. 


Ad.8. Inicijativa za izradu projektne dokumentacije za stavljanje u funkciju prazne livade na BM 87-69

Vijeće Mjesnog odbora Travno jednoglasno (9 „za“)  donosi

ZAKLJUČAK

o Inicijativi za izradu projektne dokumentacije za stavljanje u funkciju prazne livade na BM 87-69

1. Predsjednica VMO Travno predlaže inicijativu za izradu projektne dokumentacije za stavljanje u funkciju prazne livade na BM 87-69  obzirom da se navedena livada gotovo uopće ne  koristi. Na istoj postoje dotrajale željezne konstrukcije koje ničemu ne služe, a i tijekom kišnih razdoblja je gotovo cijela površina natopljena vodom što ukazuje na  probleme odvodnje.  Ovom inicijativom bismo postojeći zeleni otok u BM 87-69 krajobrazno uredili u smislu sadnje stabala, eventualno formirajući jednu šetnicu (stazu od šljunka) i postavljanje nekoliko garnitura klupa. Iako je to danas prazna livada, njegovom eventualnom krajobraznom nadogradnjom  bi se bitno podigle boravišne kvalitete javnog prostora, odnosno kvaliteta života u kvartu. Obzirom da se predmetna livada povremeno koristi za igru djece, i ovim bi prijedlogom prostor zadržao veliku slobodnu površinu koja se može i dalje koristiti za npr. nogomet na travnatoj površini dodavajući pritom male golove.

Napominjemo kako je ovo samo prijedlog da livada ne stoji prazna već bude na korist građanima naselja, a da se u isto vrijeme ne narušava njezino "zelenilo". Stanari okolnih zgrada imali bi pritom ljepši pogled iz svojih stanova, sadnja novih stabala bi uvelike doprinijela ugodnijem ozračju, bioraznolikosti, pročišćavanju zraka, regulaciji temperature i vlažnosti zraka, smanjenju zagađenje prašinom i ispušnim plinovima, a ljeti prijeko potreban hlad. Postavljanjem klupa stanovnici bi dobili dodatno mjesto za druženje, a djeca bi zadržala veliki dio travnate površine za igru i sportske aktivnosti. 

2. Vijeće Mjesnog odbora Travno donosi zaključak kojim se prihvaća navedeni prijedlog i isti svrstava u budući PKA 2023.

3. Ovaj Zaključak dostavlja se Vijeću Gradske četvrti Novi Zagreb – istok.

Ad.9. Inicijativa za utvrđivanje vlasništva prazne livade BM 28-40  

Vijeće Mjesnog odbora Travno jednoglasno (9 „za“)  donosi

ZAKLJUČAK

o Inicijativi za utvrđivanje vlasništva prazne livade BM 28-40

1. Predsjednica VMO Travno predlaže inicijativu za utvrđivanje vlasništva prazne livade kod BM 28-40 i njeno uvrštavanje kao zelene površine Z1 u GUP grada Zagreba.  Navedeni zeleni otok nalazi se na katastarskoj čestici Zaprudski otok 1372/3. Uvidom u posjedovni list 453, navedena čestica je u vlasništvu Tehnika d.d., Ulica grada Vukovara 274, Zagreb. Obzirom da je navedena tvrtka bila odgovorna za građenje tog dijela naselja Travno, okolnih nebodera i zgrada, VMO Travno traži potvrdu Gradskog ureda za strategijsko planiranje i razvoj grada Zagreb te Zavoda za prostorno uređenje grada Zagreba u istinitost ovih navoda.

Naime, navedeni zeleni otok već dugo nije u nikakvoj funkciji, osim sporadične igre djece, koja i danas radije biraju školsko igralište za potrebe nogometa nego navedenu travnatu površinu.  Još 2008. godine gđa. Maja Vuljanković je u ime stanara zgrade 28-40 podnijela zahtjev za proglašenjem livade sa sjeverne strane zgrade u ulici B. Magovca 28-40 zelenom površinom. Isti je zahtjev proslijeđen Gradskom uredu za strategijsko planiranje i razvoj Grada. Dodatno, dopisom od 25.02.2020. pročelnica Ureda gospođa Sanja Jerković obavijestila je gđu. Maju Vukljanović da je propušten rok za izmjenu GUP-a u smislu da se predmetna livada proglasi zelenom površinom. Obzirom da su pripreme oko novog GUP-a trenutno aktualne, upućuje se Gradski ured za strategijsko planiranje i razvoj Grada na uvrštavanje navedene čestice kao Z1 zelene površine čime bi se omogućilo ne samo dovođenje prazne livade u funkciju već i onemogućila bilo kakova izgradnja na navedenoj površini. Isto su tražili i predstavnici suvlasnika zgrade BM 28-40 svojim dopisom od 25.02.2020. ( Kl. 350-07/20-002/54, Urbr. 251-05-22/006-20-2) u kojem su molili preuređenje navedene livade u park.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.


Ad. 10. Pitanja, prijedlozi i obavijesti
Ad. 10.1. Raspored dežurstava Vijećnika MO Travno:

1. MO Travno utvrđuje sljedeći raspored vijećnika za tjedna dežurstva za pitanja i prijedloge građanstva u prostorima MO:

19.05. Iva Brnčić-Plejić 
26.05. Vlatka Sabadi
02.06. Mario Ščekić
09.06. Tihana Ivić
23.06. Damir Miškec
30.06. Fran Radonić Mayr
07.07. Domagoj Lulić
14.07. Tomislav Prpić

Ad.10.2. Prijedlog o rasporedu dežurstava VMO 

Vijeće Mjesnog odbora Travno jednoglasno (9 „za“) donosi


[bookmark: _GoBack]Z A K LJ U Č A K
o Prijedlogu o rasporedu dežurstava VMO


1. Vijeće Mjesnog odbora Travno je zaključilo da se uspostavlja ljetna pauza obzirom na vrlo malu vjerojatnost zaprimanja novih prijedloga od strane građana. Ljetna pauza trajati će u periodu od 15.07.-15.08.2022.

2. Ovaj zaključak dostavlja se Vijeću Gradske četvrti Novi Zagreb – istok.

Predsjednica Vijeća Mjesnog odbora Travno zaključuje sjednicu u 19:35. sati i zahvaljuje se svim prisutnima na sudjelovanju u radu sjednice Vijeća.


Zapisnik vodila:
Tihana Ivić

Zapisnik napisala:
Tihana Ivić

KLASA: 024-08/22-003/949
URBROJ: 251-13-11-9-22-3
Zagreb, 17. svibnja 2022.


			                                                                   Predsjednica
                                                                                              Vijeća Mjesnog odbora
                                                                                                          Travno
                                                       
                                                                                                         Tihana Ivić
